I går havde jeg en fridag, som startede ud med at jeg tog til en massør og fik en velfortjent massage til min stakkels nakke. Bagefter cyklede jeg rundt i Aalborg i jagt på de sidste småting til mit Yuna cosplay, som jeg også lige fik lavet færdig. Til middag kom Sabrina og Emma nemlig på besøg. Sabrina skulle tage billeder af mig i mit Yuna cosplay og Emma hjalp med lyset under shootet Sabrina fik taget rigtig mange flotte billeder af mig, og jeg er super glad for resultaterne
The Summoner by *Zarsu on deviantART
Her til aften var Kenny og jeg i biografen for at se Kick-Ass 2. Jeg har glædet mig rigtig meget til den, og den levede også op til mine forventninger! Dog var den ekstrem blodig og voldelig til tider, og nogle gange føltes volden en smule overflødig. Men for det meste fungerede det super godt, og der blev uddelt en masse tæsk igennem filmen
Indsendt af Zarsu kl. 22.12 3 kommentarer
Ufh, jeg er bombet! Denne weekend har jeg deltaget i et elev introkursus for Matas elever. Matas skolen ligger lige udenfor Aarhus, så jeg tog af sted lørdag morgen kl. 8. Vi startede undervisning ved 10tiden, og hele dagen var spækket med undervisning, introduktioner til forskellige mærker og underholdning lige indtil kl. 22 om aftenen. I dag havde jeg igen undervisning fra kl. 8.30 til kl. 14.30. Det har været utroligt spændende at lære om nogle af de forskellige mærker vi har i Matas samt hilse på en masse søde elever fra hele Danmark Vi fik også en masse dejlige gaver med hjem, så jeg klager bestemt ikke. Selvom jeg dog lige nu ser rigtig meget frem til at komme i seng og sove igennem
Jeg er kommet lidt videre med mine cosplays til Genki. Dog tror jeg kun jeg medbringer mit Yuna (Final Fantasy X) cosplay, da jeg fik en uheldig nyhed på arbejde. Jeg kan desværre ikke få fri fra mit arbejde den weekend, så jeg kan først køre fra Aalborg kl 16 om lørdagen. Men jeg kommer stadig til at opleve lørdag aften og hele søndag til Genki, så jeg går heldigvis ikke helt glip af det
En dejlig ny ting er dog at vi har fået egen bil!! Kenny kunne i går afhente den, og den er rigtig fin Det er en Volkswagen Passat som ligger rigtig fint på vejen. Det kommer til at give os en kæmpe frihed, og jeg er simpelthen bare så glad for at vi har fået bil!
Indsendt af Zarsu kl. 21.49 3 kommentarer
Etiketter: convention, cosplay progress
Efter arbejde i fredags skyndte jeg mig hjem, klædte om og så tog Kenny og jeg ud til Emma og Smølf, for at fejre Smølf, der havde fødselsdag~ Det var en super hyggelig aften sammen med en gruppe dejlige mennesker, og skønne Louise var også lige hjemme i Aalborg igen Men hold da op, jeg var træt bagefter
Da jeg fik fri fra arbejde lørdag skyndte jeg mig ned til busterminalen, hvor jeg mødtes med Kenny og så tog vi sammen ud til Louises mor, for at have lidt alene tid med Louise Efter en lækker aftensmad og dessert klædte både Louise og jeg om til cosplays. Vi har nemlig nogle matchende kostumer, som vi aldrig har haft på sammen; Asuna og Leafa fra Sword Art Online i deres ALfheim Online udgaver. Vi var dog først færdige med at klæde om ved 20tiden, så da vi kom ud havde vi ikke super meget tid til at få taget billeder i, før det blev for mørkt. Med lidt billeder fik vi da, og jeg havde en smadder skøn aften
Land of the Fairies by *Zarsu on deviantART
Vi fik flere grimme billeder end flotte
I dag havde jeg egentlig tænkt mig bare at være hjemme og slappe af hele dagen, men allerede i formiddags følte jeg mig rastløs, så Kenny og jeg endte med at tage ned på Aalborg havn, for at kigge på et loppemarked. Kristina, Kristine og Astrid var også derinde, og efter at have kigget på loppemarkedet sammen endte vi med at sætte os på McD hvor vi fik is og sad og hyggesnakkede i noget tid
Indsendt af Zarsu kl. 15.01 3 kommentarer
Etiketter: cosplay, dagens outfit, fest, photoshoot, venner
I går havde jeg en fridag, hvilket betød at jeg kom i gang med cosplays til Genki. Min eneste friweekend før Genki er uheldigvis blevet taget fra mig af arbejdet, da jeg skal til introduktion på Matas skolen den weekend. Dette betyder at jeg ikke får særlig meget tid til at lave cosplays før Genki, så jeg har valgt nogle nemme løsninger. Jeg har besluttet mig for at få mit Tifa (fra Final Fantasy VII) kostume færdigt, som jeg gik i gang med for flere måneder siden. Jeg har allerede alle materialerne dertil, så det skal egentlig "bare" laves.
Jeg er også kommet i gang med de sidste småting på mit Yuna (Final Fantasy X) cosplay, som jeg købte i Japan. Der skal rettes nogle småting på kostumet, og så er jeg også i gang med at lave hendes våben
Jeg har fået påbegyndt syning af bokse-handskerne!
Parykken er godt nok lang!
Kenny var så sød at skære Yunas våben ud for mig~
Den mangler stadig blå farve før den er helt færdig!
Jeg er blevet så kedelig efter jeg at startet med at arbejde fuldtid - fredag aften brugte jeg halvt på at se film og halvt på at sove imens Så var det godt at lørdag bød på hygge med nogle af de dejlige piger fra Sugar & Spice. Denne gang var vi hjemme hos mig, hvor vi fik varm kakao, hyggede med snacks, så lidt anime og spillede Pictionary. Dagen bød på kedeligt regnvejr, men op af eftermiddagen klarede det heldigvis op, og vi gik over i parken for at tage et par billeder
Jeg havde min nye nederdel på, som jeg købte i Tokyo i juli måned!
Pictionary er srs bsns!
Kristine og jeg suttede til at tegne. Og vi var på hold sammen.
Ret crazy at vi endte med at vinde
Indsendt af Zarsu kl. 18.36 3 kommentarer
Så er jeg startet som elev i Matas, og dagene går super hurtigt! Jeg lagde lige ud med at have en arbejdsweekend, så den kommende uge bliver nok lidt hård da jeg kun har haft fri i dag. Men det hører jo med til at arbejde i detail branchen, og tror hurtigt jeg får vænnet mig til det! Jeg glæder mig til den uge jeg går i møde, og håber på at have energi og overskud i hverdagene
I løbet af ugen fandt Kenny og jeg også lige tiden til at tage i biografen to gangen. Først var vi inde og se Despicable Me 2. Filmen var virkelig sjov, sjovere end 1'eren efter min mening, så hvis du kunne lide 1'eren er denne film bestemt et biografbesøg værdigt! Jeg elsker hele stilen i den, og så selvfølgelig også at det er Steve Carell, der lægger stemmer til Gru.
Fredag aften var vi så inde og se Monsters University. Jeg var en svækling og sad allerede og tudede til forfilmen (men den var altså også rigtig sød!!). Selve filmen var også super god. Dagen forinden havde vi lige genset Monsters Inc., så det var helt vildt så meget forskel der var på animations kvaliteten. 3D animation er godt nok kommet langt på de sidste 12 år Jeg synes filmen var rigtig god, og levede op til den første! Jeg glæder mig til den udkommer på Blu-Ray
Efter jeg havde fået fri fra arbejde lørdag tog vi ud til mine forældre for at slappe af, lege med katte og grille. Det var et tiltrængt pusterum, og vi endte også med at komme super sent hjem!